Temeljem članka 17. stavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21, 114/22) te članka 34. Statuta Grada Otočca („Službeni vjesnik Grada Otočca“ br. 9/21), Gradsko vijeće Grada Otočca na 19. sjednici, održanoj 23.12.2024. godine, donosi

**PLAN RAZVOJA SUSTAVA CIVILNE ZAŠTITE**

**NA PODRUČJU GRADA OTOČCA**

**ZA 2025. GODINU**

1. **UVOD**

Temeljem članka 17. stavka 1. Zakona o sustavu civilne zaštite („Narodne novine“ br. 82/15, 118/18, 31/20, 20/21, 114/22), predstavničko tijelo jedinice lokalne samouprave, u postupku donošenja gradskog proračuna dužno je razmotriti i usvojiti godišnju analizu stanja i godišnji plan razvoja sustava civilne zaštite s financijskim učincima za naredno trogodišnje razdoblje te usvojiti smjernice za organizaciju i razvoj sustava civilne zaštite za četiri godine.

Navedeni planski dokumenti usvajaju se na prijedlog izvršnog tijela jedinice lokalne samouprave.

Plan razvoja civilne zaštite jedan je od planskih dokumenata u civilnoj zaštiti temeljem članka 1. stavka 1. podstavka 7. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ br. 66/21) te se, sukladno članku 3. stavak 1. istog Pravilnika, izrađuje na temelju procjene rizika od velikih nesreća jedinice lokalne samouprave.

Plan razvoja sustava civilne zaštite na području Grada Otočca za 2025. godinu donosi se temeljem Analize stanja sustava civilne zaštite za 2024. godinu, a sukladno razmjeru i vrsti ugroza i mogućim posljedicama većih nesreća i katastrofa utvrđenih u Procjeni rizika od velikih nesreća za Grad Otočac, s ciljem zaštite i spašavanja stanovništva, materijalnih i kulturnih dobara te okoliša. Donošenjem Plana razvoja potrebno je postići ravnomjeran razvoj svih nositelja sustava civilne zaštite (vatrogasnih postrojbi i zapovjedništava, Stožera civilne zaštite,…).

Planom razvoja sustava civilne zaštite implementiraju se ciljevi postavljeni Smjernicama za organizaciju i razvoj sustava civilne zaštite za područje Grada Otočca za vremensko razdoblje od 2022. do 2025. godine. Planom razvoja potrebno je konkretizirati mjere i aktivnosti za narednu godinu s projekcijom za naredne tri godine.

1. **PLANSKI DOKUMENTI**

Procjena rizika od velikih nesreća za Grad Otočac, koju je Gradsko vijeće Grada Otočca donijelo na 11. sjednici održanoj 11.04.2023. godine (KLASA: 810-03/21-01/3; URBROJ: 2125-2-01-23-35), temeljni je dokument u sustavu civilne zaštite Grada Otočca.

Sukladno navedenoj Procjeni rizika od velikih nesreća, gradonačelnik Grada Otočca, u skladu s člankom 17. stavak 3. Zakona o sustavu civilne zaštite („Narodne novine“ br. 82/15, 118/18, 31/20, 20/21, 114/22) te odredbama Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ br. 66/21), donosi Plan djelovanja civilne zaštite Grada Otočca.

Novi Plan djelovanja civilne zaštite Grada Otočca, sukladno izrađenoj Procjeni rizika od velikih nesreća, gradonačelnik Grada Otočca je donio dana 22.03.2024. godine (KLASA: 810-03/21-01/3; URBROJ: 2125-2-03-24-40).

Navedeni dokumenti čine osnovne planske dokumente civilne zaštite Grada Otočca, a sukladno kojima se donose i ostali planovi i dokumenti za razvoj sustava civilne zaštite.

U 2025. godini, sukladno zakonskim odredbama, potrebno je:

1. Kontinuirano pratiti i ažurirati Procjenu rizika od velikih nesreća
2. Imenovati nove povjerenike i zamjenike povjerenika civilne zaštite
3. Donesti Plan vježbi civilne zaštite za 2026. godinu
4. Donesti Analizu stanja sustava civilne zaštite za 2025. godinu
5. Donesti Plan razvoja sustava civilne zaštite za 2026. godinu
6. Donijeti Plan djelovanja u području prirodnih nepogoda za 2026. godinu
7. Donijeti Plan operativne provedbe Programa aktivnosti u provedbi posebnih mjera zaštite od požara od interesa za RH u 2025. godini na području Grada Otočca
8. Donijeti Plan mjera civilne zaštite i aktivnosti koje se odnose na zaštitu turista
9. Kontinuirano ažurirati Plan djelovanja civilne zaštite
10. Kontinuirano ažurirati dokumente i akte civilne zaštite
11. Osigurati uvjete za vođenje i ažuriranje baze podataka o pripadnicima te sposobnostima i resursima operativnih snaga sustava civilne zaštite
12. Osigurati materijalne i financijske uvjete za financiranje i opremanje operativnih snaga sustava civilne zaštite

Nositelj:

Točka 1. do 12. - Grad Otočac

1. **OPERATIVNE SNAGE**
	1. **Stožer civilne zaštite**

Stožer civilne zaštite Grada Otočca čini operativnu snagu sustava civilne zaštite te broji 11 članova, zajedno s načelnikom i zamjenikom načelnika Stožera, koji su imenovani od strane gradonačelnika Grada Otočca.

Tijekom 2025. godine potrebno je:

1. Provesti osposobljavanje članova Stožera civilne zaštite koji još nisu osposobljeni, sukladno Zakonu o sustavu civilne zaštite („Narodne novine“ br. 82/15, 118/18, 31/20, 20/21, 114/22) i Programu osposobljavanja članova stožera civilne zaštite kojeg donosi PUCZ Rijeka – Služba civilne zaštite Gospić
2. Upoznati Stožer civilne zaštite s novom Procjenom rizika od velikih nesreća
3. Upoznati Stožer civilne zaštite s novim Planom djelovanja civilne zaštite
4. Kontinuirano ažurirati kontakt podatke članova Stožera civilne zaštite (adrese, fiksni i mobilni telefonski brojevi)
5. Održati vježbu civilne zaštite

Nositelj:

Točka 1. - Grad Otočac u suradnji sa PUCZ Rijeka - Službom civilne zaštite Gospić

Točka 2. do 4. - Grad Otočac

Točka 5. - Grad Otočac i Stožer civilne zaštite te VZ Grada Otočca, u suradnji sa PUCZ

 Rijeka - Službom civilne zaštite Gospić te ostalim operativnim snagama koje

 djeluju na području Grada Otočca

* 1. **Operativne snage vatrogastva**

Na području Grada Otočca djeluje Vatrogasna zajednica Grada Otočca koja se sastoji od tri DVD-a (Otočac, Sinac i Kuterevo), a koja čini operativnu snagu sustava civilne zaštite Grada Otočca. DVD Otočac ima stalno uposlena četiri operativna djelatnika i 20 operativnih članova - dobrovoljnih vatrogasaca. DVD Sinac i DVD Kuterevo imaju po deset operativnih članova - dobrovoljnih vatrogasaca.

U svrhu povećanja spremnosti i mogućnosti u provođenju vatrogasnih intervencija potrebno je:

1. Kontinuirano ažuriranje Procjene ugroženosti od požara i tehnološke eksplozije te Plana zaštite od požara Grada Otočca
2. Stalna potpora u provođenju planiranih aktivnosti VZ Grada Otočca (opremanje osobnom i skupnom opremom, osposobljavanje i vježbe) u cilju podizanja razine operativnosti
3. Nabava vatrogasne opreme i sredstava (oprema koja nedostaje, a bila bi nužna u provođenju vatrogasnih intervencija) te nabava novog zapovjednog vozila za potrebe DVD-a Otočac
4. Investicijsko održavanje vatrogasnog doma
5. Provedba teorijske nastave i praktičnih vježbi za članove postrojbe
6. Obavljanje redovitih liječničkih pregleda za članove postrojbe
7. Održavanje vatrogasnih vozila, sprava i opreme
8. Prijem novih članova u društva, a posebno vatrogasne mladeži
9. Sudjelovanje na vatrogasnim natjecanjima
10. Provođenje taktičko-pokazne vježbe prema Planu vježbi civilne zaštite
11. Provođenje preventivno-promotivnih edukativnih aktivnosti te održavanje dana otvorenih vrata vatrogasnih postaja

Nositelj: - Grad Otočac i VZ Grada Otočca

* 1. **Gradsko društvo Crvenog križa Otočac – GDCK Otočac**

Gradsko društvo Crvenog križa Otočac je operativna snaga sustava civilne zaštite na području Grada Otočca koju čine djelatnici i volonteri organizirani u timove.

Planirane aktivnosti:

1. Stalna potpora u provođenju planiranih aktivnosti GDCK Otočac (opremanje osobnom i skupnom opremom, osposobljavanje i vježbe) u cilju podizanja razine operativnosti
2. Evidencija članova interventnog tima GDCK Otočac **-** upisivanje osobnih podataka, poziv na edukacije i vježbe te praćenje završenih edukacija
3. Edukacije - osnovni treninzi Službe traženja, Psihosocijalne podrške, Logistike te osnovni i napredni tečajevi Prve pomoći, prema iskazanim interesima volontera
4. Vježba za članove interventnog tima GDCK Otočac - simulacijska vježba koja obuhvaća znanja osnovnih edukacija – 1 vježba tijekom godine
5. Sudjelovanje u provedbi taktičko-pokazne vježbe spašavanja i evakuacije stanovništva zajedno sa VZ Grada Otočca
6. Pripravnost članova u kriznim situacijama - odlazak na teren u slučaju stvarnih kriznih situacija na lokalnoj, nacionalnoj i međunarodno razini
7. Edukacija i senzibilizacija stanovništva ovisno o potrebama lokalne zajednice
8. Provođenje vježbi evakuacije u školama
9. Edukacije za vrtićku i školsku djecu o pripremi za izvanredne situacije, smanjenju rizika od izvanrednih situacija i povećanju sigurnosti u školama
10. Medijsko informiranje – globalne informacije, senzibilizacija šire javnosti, poticanje društvene odgovornosti

Nositelj:

Točka 1. - Grad Otočac

Točka 2. do 10. - Gradsko društvo Crvenog križa Otočac

* 1. **Hrvatska gorska služba spašavanja (HGSS) - Stanica Gospić**

Hrvatska gorska služba spašavanja (HGSS) - Stanica Gospić operativna je snaga sustava civilne zaštite na području Grada Otočca, a čine ju članovi volonteri.

Planirane aktivnosti:

1. Stalna potpora u provođenju planiranih aktivnosti HGSS-a - Stanice Gospić (nabava osobne i skupne opreme te opreme koja nedostaje, pohađanje tečajeva te polaganje ispita za razne tehnike spašavanja, osposobljavanje i vježbanje) u cilju podizanja razine operativnosti
2. Edukacija i osposobljavanje članova
3. Osposobljavanje novih članova kroz sustav HGSS-a
4. Provođenje preventivnih mjera i obuka
5. Sudjelovanje u vježbama sustava civilne zaštite i osposobljavanja
6. Opremanje staničnom i osobnom opremom za spašavanje
7. Nabava opreme koja nedostaje, a bila bi nužna u provođenju akcija zaštite i spašavanja (nadopuna osobne i tehničke opreme, nabava novog kombi vozila, quad vozila i bespilotne letjelice (dron))
8. Održavanje objekta, voznog parka i drugog hladnog pogona
9. Sudjelovanje u razvoju sustava civilne zaštite na području Ličko-senjske županije i na nacionalnoj razini
10. Razvoj projektnih ideja u smjeru unaprjeđenja sustava traganja i spašavanja te prevencije
11. Organiziranje i održavanje vikend dežurstava

Nositelji:

Točka 1. - Grad Otočac

Točka 2. do 11. – HGSS - Stanica Gospić

* 1. **Povjerenici civilne zaštite**

Povjerenici civilne zaštite, i njihovi zamjenici, čine operativne snage sustava civilne zaštite na području Grada Otočca te ih, sukladno Zakonu o sustavu civilne zaštite („Narodne novine“ br. 82/15, 118/18, 31/20, 20/21, 114/22) imenuje gradonačelnik Grada Otočca.

U narednom razdoblju, obzirom je pokrenut postupak imenovanja novih povjerenika i zamjenika povjerenika civilne zaštite, sukladno izboru predsjednika i zamjenika predsjednika mjesnih odbora Grada Otočca, donijet će se nova odluka o imenovanju povjerenika civilne zaštite i njihovih zamjenika.

U svrhu povećanja spremnosti i mogućnosti u provođenju akcija zaštite i spašavanja potrebno je:

1. Imenovati nove povjerenike i zamjenike povjerenika civilne zaštite po mjesnim odborima
2. Kontinuirano ažuriranje povjerenika i zamjenika povjerenika civilne zaštite sukladno važećoj zakonskoj regulativi i vođenje evidencija o istima
3. Izvršiti osposobljavanje povjerenika i zamjenika povjerenika civilne zaštite Grada Otočca temeljem Programa osposobljavanja povjerenika civilne zaštite opće namjene kojeg donosi PUCZ Rijeka– Služba civilne zaštite Gospić

Nositelj:

Točka 1. do 2. - Grad Otočac

Točka 3. - Grad Otočac u suradnji sa PUCZ Rijeka - Službom civilne zaštite Gospić

* 1. **Koordinatori na lokaciji**

Koordinatori na lokaciji imenuju se iz redova operativnih snaga sustava civilne zaštite Grada Otočca, od strane načelnika Stožera civilne zaštite.

Sukladno rezultatima nove Procjene rizika od velikih nesreća odnosno obrascu samoprocjene kojim je utvrđena obveza izrade Procjene rizika, načelnik Stožera civilne zaštite imenovao je nove koordinatore na lokaciji za Grad Otočac, za svaki pojedini rizik obrađen u Procjeni rizika.

U svrhu povećanja spremnosti i mogućnosti u provođenju akcija zaštite i spašavanja potrebno je:

1. Koordinatore na lokaciji upoznati sa zadaćama iz Plana djelovanja civilne zaštite
2. Kontinuirano ažuriranje podataka imenovanih koordinatora na lokaciji

Nositelj: - Grad Otočac i Stožer civilne zaštite Grada Otočca

* 1. **Pravne osobe od interesa za sustav civilne zaštite**

Pravne osobe od interesa za sustav civilne zaštite su pravne osobe koje raspolažu s materijalno-tehničkim, proizvodnim, uslužnim, ljudskim i ostalim resursima koji su značajni za poduzimanje mjera i aktivnosti u situacijama nastupa velike nesreće, katastrofe ili drugog izvanrednog događaja.

Gradsko vijeće Grada Otočca je, sukladno rezultatima nove Procjene rizika od velikih nesreća, a po dobivenoj suglasnosti Ministarstva unutarnjih poslova, Ravnateljstva civilne zaštite, Područnog ureda civilne zaštite Rijeka – Službe civilne zaštite Gospić, novom odlukom odredilo i imenovalo četiri pravne osobe od interesa za sustav civilne zaštite.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti o postupku njihovog donošenja („Narodne novine“ br. 66/21), pravne osobe, koje su odlukom Gradskog vijeća određene od interesa za sustav civilne zaštite, dužne su izraditi svoje operativne planove postupanja u situacijama velikih nesreća ili katastrofa. Pravne osobe operativnim planom razrađuju tko će provesti zadaće, kada (prije, za vrijeme ili neposredno nakon velike nesreće i katastrofe), s kojim resursima te tko je odgovoran za organiziranje snaga i provođenja zadaća.

Planirane aktivnosti:

1. Upoznati predstavnike pravnih osoba sa odredbama Zakona o sustavu civilne zaštite (Narodne novine“ br. 82/15, 118/18, 31/20, 20/21, 114/22) i njihovom ulogom u provedbi mjera civilne zaštite
2. Upoznati pravne osobe sa zadaćama iz Plana djelovanja civilne zaštite
3. Pružanje potpore pravnim osobama kod izrade njihovih operativnih planova na temelju Plana djelovanja civilne zaštite
4. Kontakt podatke navedenih pravnih osoba te opremu, mehanizaciju i kapacitete kojima raspolažu potrebno je kontinuirano ažurirati u planskim dokumentima

Nositelj:

Točka 1. - Grad Otočac u suradnji s PUCZ Rijeka – Službom civilne zaštite Gospić

Točka 2. do 3. - Grad Otočac i pravne osobe

Točka 4. - Grad Otočac

1. **SUSTAV UZBUNJIVANJA GRAĐANA**

Cilj: uspostava sustava uzbunjivanja.

U organizaciji civilne zaštite u Gradu Otočcu, pored ostalih subjekata, telekomunikacijska podrška odnosno sustav veza u kriznim situacijama pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava veza svih sudionika u sustavu civilne zaštite,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.

Nositelj: Operateri (vlasnici objekata s opasnim tvarima), PUCZ Rijeka – Služba civilne

 zaštite Gospić, VZ Grada Otočca, Grad Otočac

1. **EDUKACIJA STANOVNIŠTVA**

Cilj: podizanje razine svijesti građana kao sudionika sustava civilne zaštite.

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom) djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti, ili ublažiti njihove posljedice, ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu, ukoliko se ona dogodi.

Potrebno je kontinuirano vršiti:

* upoznavanje građana sa sadržajem dokumenata civilne zaštite putem javnih rasprava u mjesnim odborima te putem službene internet stranice Grada Otočca,
* izradu potrebnih naputaka (letaka) o postupanju stanovništva u slučaju velikih nesreća i katastrofa.

Nositelj: - Grad Otočac

1. **FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite.

Prema Zakonu o sustavu civilne zaštite („Narodne novine“ br. 82/15, 118/18, 31/20, 20/21, 114/22) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

**PRIJEDLOG POZICIJA ZA IZRADU**

**FINANCIJSKOG PLANA ZA PROVOĐENJE ZADAĆA CIVILNE ZAŠTITE**

**ZA 2025. GODINU**

| **R.B.** | **OPIS POZICIJE** | **PLANIRANA FINANCIJSKA SREDSTVA ZA 2025. GODINU S PROJEKCIJOM ZA 2026. I 2027. GODINU****(-EUR-)** |
| --- | --- | --- |
| **2025.** | **2026.** | **2027.** |
| **1.** | **VATROGASTVO****- VATROGASNA ZAJEDNICA** **- SEZONSKI VATROGASCI****- SATI INTREV. NA POŽARIMA** | **226.000,00** 200.000,00 10.000,00 16.000,00 | **226.000,00** 200.000,00 10.000,00 16.000,00 | **226.000,00** 200.000,00 10.000,00 16.000,00 |
| **2.** |  **CIVILNA ZAŠTITA** **- CIVILNA ZAŠTITA****- ODRŽAVANJE SKLONIŠTA** |  **8.000,00** 5.000,00 3.000,00 | **8.000,00** 5.000,00 3.000,00 | **8.000,00** 5.000,00 3.000,00 |
| **3.** | **GORSKA SLUŽBA SPAŠAVANJA** |  **7.200,00** | **7.000,00** |  **7.000,00** |
| **4.** | **CRVENI KRIŽ - rad i djelovanje**  |  **50.000,00** |  **50.000,00** |  **50.000,00** |
| **UKUPNO IZDVAJANJE ZA CIVILNU ZAŠTITU** | **291.200,00** |  **291.000,00** | **291.000,00** |

1. **SURADNJA U PODRUČJU CIVILNE ZAŠTITE**

Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine te eko-sustava.

U okviru Grada Otočca, i šire, potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Potrebno je nastaviti suradnju s Područnim uredom civilne zaštite Rijeka – Službom civilne zaštite Gospić, s ciljem jačanja i usavršavanja operativnih i drugih snaga sustava civilne zaštite na području Grada Otočca.

1. **ZAKLJUČAK**

Zakonom o sustavu civilne zaštite („Narodne novine“ br. 82/15, 118/18, 31/20, 20/21, 114/22) te ostalim zakonskim i podzakonskim aktima vezanima za područje civilne zaštite definirane su zadaće, kao i okvirna dinamika provođenja poslova u sustavu civilne zaštite Grada Otočca.

U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Otočca i to posebice sljedećim aktivnostima:

* ažuriranjem postojećih planskih dokumenata iz područja civilne zaštite odnosno praćenjem zakonskih obaveza i uvjeta u svrhu utvrđivanja obveze izrade novih planskih dokumenata,
* donošenjem novih akata i odluka, temeljem planskih dokumenata,
* upoznavanjem operativnih snaga sustava civilne zaštite s planskim dokumentima,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* održavanjem vježbi u sustavu civilne zaštite u svrhu educiranja i osposobljavanja članova operativnih snaga sustava civilne zaštite koje djeluju na području Grada Otočca,
* održavanjem međusobne komunikacije i suradnje s članovima operativnih snaga sustava civilne zaštite te ostalim službama i institucijama koje djeluju u sustavu civilne zaštite,
* osiguravanjem planiranih proračunskih sredstava za organizaciju i razvoj sustava civilne zaštite.

Ovaj Plan razvoja sustava civilne zaštite na području Grada Otočca za 2025. godinu objavit će se u Službenom vjesniku Grada Otočca br. 5/2024.

 PREDSJEDNIK GRADSKOG VIJEĆA

 Tino Ostović, mag.eur.pos.stud.

KLASA: 240-03/24-01/03

URBROJ: 2125-2-01-24-3

Otočac, 23.12.2024. godine